Dikwels verwag jou gehoor jy moet hulle entertain en hulle dink hulle ken jou ins and outs net omdat hulle jou op die kassie en op die groot skerm sien.
’n Mens baklei hard om ’n stukkie privaatheid vir jouself te hou sodat jy darem kan voel jy het ook ’n lewe “weg” van die werk. En dan hang jy maar met jou tribe uit, want hulle verstaan die uitdagings van ’n lewe in die openbare oog.
Ek het hom in die sosiale media begin volg toe ek sy skeppings by die Cannes-filmfees en die Emmy Awards gesien het.
Toe het ek nog nie eens trouplanne gehad nie, maar jy kry mos daai vibe wat jou oortuig jy en ’n persoon gaan gel.
Ek hoop Diaan kry sy eie TV show sodat hy my rok vir jou kan wys... Of ek wys dit sommer self – in 2020!